Diari Oficial de la Generalitat Valenciana


Sumari del DOGV 9961, del 21-10-2024 (2024/10693)

RESOLUCIÓ de 2 d’octubre de 2024, per la qual s’accepta la renúncia, del centre privat de Formació Professional Xabec de la localitat de València, a l’autorització per a impartir, de manera semipresencial, el cicle formatiu de grau mitjà de Formació Professional d’Instal·lacions de Producció de Calor i el cicle formatiu de grau mitjà de Soldadura i Caldereria.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9961

Data del DOGV
:   21-10-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/10904

CVE
:   QUPE-V-3271-52914

Data del document
:   02-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

*Antecedents de fet*

Primer. En data 3 de novembre de 2017, es publica en el *Diari Oficial de la Generalitat Valenciana*  la Resolució de 5 d’octubre de 2017, de la Conselleria d’Educació, Investigació, Cultura i Esport, per la qual s’autoritza el centre per a impartir, entre altres, el cicle formatiu de grau mitjà d’Instal·lacions de Producció de Calor, en la modalitat semipresencial o a distància.

Segon. En data 12 d’agost de 2020, es publica en el *Diari Oficial de la Generalitat Valenciana*  l’Ordre 15/2020, de 24 de juliol, de la Conselleria d’Educació, Cultura i Esport, per la qual s’autoritza el centre per a impartir el cicle formatiu de grau mitjà de Soldadura i Caldereria, en la modalitat semipresencial o a distància.

Tercer. La titularitat del centre privat de Formació Professional Xabec, codi de centre 00682199, de la localitat de València, sol·licita, en data 13 de març de 2023, la renúncia a l’autorització d’impartir, de manera semipresencial, el cicle formatiu de grau mitjà de Formació Professional d’Instal·lacions de Producció de Calor i el cicle de Soldadura i Caldereria.

Quart. Queda comprovada la inexistència d’alumnat matriculat en sengles cicles formatius d’Instal·lacions de Producció de Calor i de Soldadura i Caldereria en el curs 2024-2025.

Quint. Queda comprovat que la renúncia de la titularitat del centre a impartir estos cicles formatius no comporta cap perjuí greu per a l’interés públic.

*Fonaments de dret*

Primer. L’òrgan competent per a dictar la present resolució és la Conselleria d’Educació, Cultura, Universitats i Ocupació, segons l’article 4 del Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació. Mitjançant la Resolució de 13 d’abril de 2022, es delega esta competència en la Secretaria Autonòmica d’Educació.

Segon. L’article 94 de la Llei 39/2015, d’1 d’octubre, del procediment administratiu comú de les administracions públiques, establix que «tot interessat pot (…) quan això no estiga prohibit per l’ordenament jurídic, renunciar als seus drets.

L’Administració ha d’acceptar per complet (…) la renúncia, i ha de declarar conclús el procediment (…).»

A este efecte, la titularitat del centre complix el procediment legalment establit en renunciar a l’autorització donada per a impartir estos cicles formatius en la modalitat de semipresencial.

Vistos els antecedents de fet i considerats els fonaments de dret,

RESOLC

*Primer*

Acceptar la renúncia de la titularitat del centre privat de Formació Professional Xabec, codi de centre 39995536, de la localitat de València, a l’autorització d’impartir, de manera semipresencial, el cicle formatiu de grau mitjà de Formació Professional d’Instal·lacions de Producció de Calor i el cicle de Soldadura i Caldereria i es declara conclús el procediment.

*Segon*

La present resolució té efectes acadèmics a partir del curs escolar 2024-2025.

Esta resolució dona lloc a les inscripcions corresponents en el Registre de Centres Docents de la Comunitat Valenciana.

De conformitat amb el que establixen els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s’indiquen a continuació:

a) El recurs de reposició s’ha d’interposar davant de l’òrgan que ha dictat l’acte, en el termini d’un mes a comptar de l’endemà de la notificació.

b) El recurs contenciós administratiu s’ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l’endemà de la notificació.

Per a les persones interessades que no siguen objecte de notificació, els terminis començaran a comptar de l’endemà de la publicació en el *Diari Oficial de la Generalitat Valenciana*.

  

València, 2 d'octubre de 2024

(p. d. R 13.04.2022, DOGV 9328, 29.04.2022)

Daniel McEvoy Bravo

Secretari autonòmic d’Educació